ടണ്മിലിലെ ആള്മാറാട്ടം രഹസ്യമായി സ്ഥലംവിട്ട കാശ്മീര് സ്വദേശി പോലീസിന് മുന്നില് ഹാജരായി വിഴിഞ്ഞം: വിഴിഞ്ഞത്ത് നങ്കൂരമിട്ട ടണ്മില് നിന്ന് അധികൃതരുടെ അനുവാദമില്ലാതെ രഹസ്യമായി മുങ്ങിയ കാശ്മീര് സ്വദേശി ഇന്നലെ പോലീസിന് മുന്നില് ഹാജരായെങ്കിലും സംഭവത്തിലെ ദുരൂഹത തുടരുന്നു. മൊഴികളിലെ പൊരുത്തക്കേടാണ് പോലീസിന് തലവേദനയാകുന്നത്. ഇതോടെ സംഭവത്തെക്കുറിച്ച് വിശദമായ അനേ്വഷണത്തിനുള്ള തയാറെടുപ്പിലാണ് പോലീസ്. ഒരു അന്താരാഷ്ര്ടകപ്പലില് ജോലിക്ക് പ്രവേശിക്കാനായി രേഖകള് ഹാജരാക്കാന് മുംബൈക്ക് പോയതാണെന്നും ടണ്മിന്റ ഗോവയിലുള്ള അധികൃതര് അവധി അനുവദിക്കാത്തതു കൊണ്ടാണ് രഹസ്യമായി സ്ഥലം വിട്ടതെന്നുമാണ് കാശ്മീര് സ്വദേശിയായ മണ് ദീപ് സിംഗ് പോലീസിന് മൊഴിനല്കിയത്. എന്നാല് ഇയാള്ക്ക് പകരം ഇമിഗ്രേഷന് അധികൃതരുടെ തിരിച്ചറിയല് രേഖകള് പരിശോധനക്കിടയില് ആള്മാറാട്ടത്തിന് പിടിയിലായ ഉത്തര്പ്രദേശ് സ്വദേശി ഹിമാന്ഷു സിംഗ് പോലീസിന് നല്കിയ മൊഴിയില് പറഞ്ഞിരിക്കുന്നത് ടണ്മ് അധികൃതരുടെ അനുവാദത്തോടെയാണ് മണ്ദീപ് സിംഗ് നാട്ടിലേക്ക് പോയതെന്നാണ്. ഇക്കഴിഞ്ഞ രണ്ടിന് വിഴിഞ്ഞത്ത് നങ്കൂരമിട്ട ടണ്മില് നിന്ന് അതെ ദിവസം തന്നെ മണ് ദീപ് സിംഗ് കാശ്മീരിലേക്ക് മടങ്ങിയതായും ഹിമാന്ഷു സിംഗ് മൊഴി നല്കിയതായി പോലീസ് പറയുന്നു. ജീവനക്കാരായ രണ്ടു പേരെ ഇറക്കാനും പകരം രണ്ടു പേരെ കയറ്റാനുമുള്ള അനുവാദംതേടി ഏജന്സി അധികൃതര് ഇമിഗ്രേഷന് വകുപ്പിനും പോര്ട്ടധികൃതര്ക്കും നല്കിയ കത്തിന്റെ അടിസ്ഥാനത്തിലാണ് ഇക്കഴിഞ്ഞ 21 ന് പരിശോധന നടന്നത്. ഏജന്സി അധികൃതര് ഇമിഗ്രേഷന് വിഭാഗത്തിന് നല്കിയ രേഖകളുടെ പരിശോധനയില് മണ്ദീപ് സിംഗിനു പകരം ഹി മാന്ഷു സിംഗാണ് പങ്കെടുത്തത്. ഏജന്സി അറിയാതെയാണ് മണ്ദീപ് സിംഗ് മുങ്ങിയതെങ്കില് ഹിമാന്ഷു സിംഗ് എങ്ങനെ പകരക്കാരനായി എമിഗ്രേഷന് അധികൃതരുടെ മുന്നില് എത്തിയെന്ന ചോദ്യത്തിന് വ്യക്തമായ മറുപടിയില്ല. വിഴിഞ്ഞത്ത് നിന്ന് മുങ്ങിയ ശേഷം മണ് ദീപ് സിംഗ് ഫോണ് സ്വിച്ച് ഓഫാക്കിയിരുന്നതിനാല് ഇയാളെ ബന്ധപ്പെടാനുള്ള പോലീസിന്റെ നിരന്തര ശ്രമങ്ങള് ഫലം കണ്ടിരുന്നില്ല . ഒടുവില് ഗോവയില് നിന്നുള്ള ഏജന്സി അധികൃതരെ അനേ്വഷണ ഉദ്യോഗസ്ഥര് കഴിഞ്ഞ ദിവസം വിളിച്ച് വരുത്തിയതിന് തൊട്ട് പിന്നാലെയാണ് കാശ്മീര് സ്വദേശിയായ മണ്ദീപ് സിംഗും വി ഴിഞ്ഞത്ത് എത്തിയത്.ഇതും ദുരൂഹമാണെന്നും സംഭവത്തില് സുരക്ഷാ വീഴ്ചയടക്കമുള്ള കൂടുതല് വിവരങ്ങള് അറിയാന് നാട്ടിലേക്ക് മടങ്ങിയ മാസ്റ്റര് ഉള്പ്പെടെ ടണ്മിലെ ഏല്ലാ ജീവനക്കാരെയും കൂടുതല് ചോദ്യം ചെയ്യേണ്ടതുണ്ടെന്ന് വിഴിഞ്ഞം സി.ഐ. അറിയിച്ചു.